Angliya chempionatining 21-turidan o‘rin olgan yana bir uchrashuvda chempionatning so‘nggi ikki chempion jamoalari o‘zaro ro‘baro‘ kelishdi. Himoyachi Markos Alonsoning dubli va Pedroning goli evaziga Antonio Konte jamoasi yirik hisobda g‘alaba qozondi. Ushbu g‘alabadan keyin «Chelsi» hisobidagi ochkolar soni 52taga yetdi va jamoa hamon yaqin ta’qibchilarini katta farq bilan ortda qoldirgan holda peshqadamlik qilmoqda. APL, 21-tur Lester – Chelsi 0:3 (0:1)  Gollar: Alonso (6, 51), Pedro (71).  Lester: Shmeyxel, Morgan, Chiluell, Fuks, Hut (Okadzaki, 60), Mendi, Ndidi, Drinkuoter, Olbrayton (Simpson, 77), Vardi, Musa (Grey, 71).  Chelsi: Kurtua, David Luiz, Keyxill, Alonso, Aspilikueta, Azar (Fabregas, 79), Kante, Villian (Batshuayi, 84), Matich, Pedro (Loftus-Chik, 84), Mozes.  Ogohlantirish: Fuks (51).